**Ministru kabineta noteikumu projekta**

**„Noteikumi par Iekšlietu ministrijas veselības un sporta centra maksas pakalpojumu cenrādi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Noteikumi par Iekšlietu ministrijas veselības un sporta centra maksas pakalpojumu cenrādi” (turpmāk – projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.  |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010.gada 5.oktobra noteikumu Nr.943 „Iekšlietu ministrijas veselības un sporta centra nolikums” 4.2.apakšpunktu Iekšlietu ministrijas veselības un sporta centram (turpmāk – Centrs) ir tiesības sniegt maksas pakalpojumus veselības aprūpes, sociālo pakalpojumu un darba vides aizsardzības organizēšanā un sporta speciālistu apmācības un fiziskās sagatavotības jomā.Šobrīd Centra maksas pakalpojumu cenrādi nosaka Ministru kabineta 2013.gada 6.augusta noteikumi Nr.487 „Noteikumi par Iekšlietu ministrijas veselības un sporta centra sniegto maksas pakalpojumu cenrādi” (turpmāk – Noteikumi).Plānojot Centra darbību un, izvērtējot sniegto maksas pakalpojumu aktualitāti un rentabilitāti, ir konstatēts, ka nepieciešamas izmaiņas maksas pakalpojumu cenrādī, aktualizējot faktiskās izmaksas, kas saistītas ar maksas pakalpojumu sniegšanu, kā arī papildinot maksas pakalpojumu cenrādi ar jauniem pakalpojumiem.Centra sniegto maksas pakalpojumu izcenojumi tika aktualizēti atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām.Saskaņā ar Centra aprēķiniem viena maksas pakalpojuma „Šaušanas instruktora pakalpojumi” cena ir samazināma, jo minēto pakalpojumu turpmāk paredzēts nodalīt no šautuves nomas pakalpojuma, kas iepriekš tika daļēji iekļauts pakalpojuma cenā. Tādējādi pakalpojuma “Šaušanas instruktora pakalpojumi” izmaksas tika samazinātas par telpu uzturēšanas izmaksām un komunālo maksājumu izdevumiem. Diviem maksas pakalpojumiem “Mācību materiāla "Programma kvalifikācijas pārbaudījumam par ieroču un munīcijas aprites kārtību un prasmi rīkoties ar ieroci" izsniegšana” un “Sporta spēļu zāles noma (zāle, dušas, ģērbtuves) Klusā ielā 12, Rīgā” cena nemainās un saglabājas tāda kā to paredz Noteikumi, bet citiem Centra sniegtajiem maksas pakalpojumiem projekts paredz cenu palielinājumu, jo maksas pakalpojuma cena nesedz izdevumus, kas saistīti ar maksas pakalpojuma sniegšanu. Izdevumu palielinājums saistīts ar laika posmā no 2015.gada līdz 2017.gadam veikto minimālās darba algas un atalgojumu skalas minimālā sliekšņa palielinājumu, kā arī komunālo maksājumu izmaiņas.2014.gada Centrā darbu uzsāka Psiholoģiskā atbalsta nodaļa, kas saskaņā ar Ministru kabineta 2010.gada 5.oktobra noteikumu Nr.943 “Iekšlietu ministrijas veselības un sporta centra nolikums” 3.6 apakšpunktu sniedz psiholoģisku atbalstu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm Atbilstoši Ministru kabineta 2015.gada 27.oktobra sēdē (prot.Nr.56, 48.§) izskatītajam Informatīvajam ziņojumam "Par psiholoģiskā atbalsta pakalpojuma izveidi Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm" 2016.gadā Centrā tika izveidota nodaļa “Dzintari”, kas pa valsts budžeta līdzekļiem nodrošina psiholoģiskā atbalsta kursu Iekšlietu ministrijas sistēmas iestāžu un ieslodzījuma vietu pārvaldes amatpersonām ar speciālajām dienesta pakāpēm. Iepazīstoties ar nodaļu darbu un piedāvātajiem semināriem, vairākas valsts pārvaldes iestādes ir izteikušas vēlmi, lai arī viņu darbinieki, kas nav amatpersonas ar speciālajām dienesta pakāpēm, bet ir darba vai civildienesta attiecībās, saņemtu līdzīgus pakalpojumus. Vienlaikus interesi saņemt psihologa konsultāciju, piedalīties lekcijā vai psiholoģiskā atbalsta kursā ir izrādījušas arī privātpersonas. Tā kā šādu pakalpojumu sniegšanu par valsts budžeta līdzekļiem personām, kuras nav amatpersonu statusā, normatīvie akti neparedz,, Projekts paredz papildināt Centra maksas pakalpojumu cenrādi ar jauniem pakalpojumiem – “Lekcija psiholoģijas jomā”, “Psihologa individuālā konsultācija”, kā arī “Psiholoģiskā atbalsta kurss nodaļā “Dzintari””. Pakalpojums “Psiholoģiskā atbalsta kurss nodaļā “Dzintari”” ietver 4 stundas sporta nodarbības un 4 stundas psiholoģiskās nodarbības ikdienu, bet cenā nav ietverti nakšņošanas un ēdināšanas pakalpojumi. Par sniegtajiem pakalpojumiem personai pēc tās pieprasījuma tiks izsniegts apliecinājums, ka persona ir piedalījusies attiecīgi lekcijā, konsultācijā vai nodarbībās psiholoģiskā atbalsta kursa ietvaros. Iekšlietu ministrijas veselības un sporta centrs, ņemot vērā konsultācijas, lekcijas vai nodarbības saturu un ilgumu, neīsteno personu izglītības programmu, tādēļ arī izsniegtā apliecība nav atzīstama par izglītību apliecinošu dokumentu. Individuālas konsultācijas tēma katrā gadījumā tiek izvēlēta, par to vienojoties psihologam un pakalpojuma saņēmējam. Lekcijas tēma psiholoģijas jomā un psiholoģiskā atbalsta kursā ietilpstošās nodarbības tēma tiek izvēlēta no Centra psihologu sniegto lekciju piedāvājuma atbilstoši pakalpojuma saņēmēja vēlmei. Centra psihologi nav ārstniecības personas, tādēļ sniegtie pakalpojumi nav medicīnas pakalpojumi. Vienlaikus ir izrādīta interese par trenažieru zāles Jūrmalā, Piestātnes ielā 14 apmeklējumu, tādēļ Projekts paredz jaunus pakalpojumus “Trenažieru zāles apmeklējuma abonements vienam mēnesim Piestātnes ielā 14, Jūrmalā” un “Trenažieru zāles vienas reizes apmeklējums Piestātnes ielā 14, Jūrmalā”,Ņemot vērā nepieciešamo izmaiņu apjomu, ir izstrādāts projekts, kas paredz noteikt Centra maksas pakalpojumu cenrādi jaunā redakcijā. |
| 3. Projekta izstrādē iesaistītās institūcijas | Iekšlietu ministrijas veselības un sporta centrs. |
| 4. Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir personas, kuras vēlas iegādāties šaujamieroci vai lielas enerģijas pneimatisko ieroci un vēlas apgūt teorētiskās zināšanas par ieroču aprites kārtību un prasmi rīkoties ar ieroci, kā arī praktisko ieroča pielietošanu šaušanas nodarbībās. Bez tam sabiedrības mērķgrupa ir personas, kuras vēlas iemācīties tuvcīņas paņēmienus un uzlabot savu fizisko sagatavotību, trenējoties trenažieru zālē un dažādu sporta spēļu nodarbībās, kā arī saņemt psiholoģiskā atbalsta pakalpojumus. Plānots, ka Centra sniegtos maksas pakalpojumus izmantos 420 personas, iegādājoties mācību materiālus vai saņemot individuālos apmācības kursus un konsultācijas. Attiecībā uz centra telpu nomas pakalpojumiem – plānots, ka Centra telpas par maksu tiks iznomātas 865 stundas gadā, bet sabiedrības mērķgrupas aptuveno skaitlisko lielumu, kas izmantos Centra telpu nomas pakalpojumus nav iespējams noteikt, ņemot vērā to, ka nav iespējams paredzēt cik liels personu loks izmantos Centra iznomātās telpas. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017 | Turpmākie trīs gadi (euro) |
| 2018 | 2019 | 2020 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar 2017. gadu | Izmaiņas, salīdzinot ar 2017. gadu | Izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 31 692 | 0 | 4 831 | 4 831 | 4 831 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 31 692 | 0 | 4 831 | 4 831 | 4 831 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 31 692 | 0 | 4 831 | 4 831 | 4 831 |
| 2.1. valsts pamatbudžets | 31 692 | 0 | 4 831 | 4 831 | 4 831 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saistībā ar to, ka vienam maksas pakalpojumam samazinās izcenojums un vienlaicīgi dažiem maksas pakalpojumu veidiem izcenojums ir palielināts, kā arī apstākli, ka izmaiņas maksas pakalpojumu cenrādī tiks apstiprinātas 2017.gada otrajā pusē, kādēļ jaunie pakalpojumi vēl nebūs ieguvuši pietiekamu atpazīstamību, un izmaiņas 2017.gada ieņēmumu no maksas pakalpojumiem plānā netiek prognozētas. Bez tam ieņēmumu no maksas pakalpojumiem izpildi 2017.gadā ietekmēja arī apstāklis, ka ārkārtas apstākļu dēļ 2017.gada februāra mēnesī sporta zāle bija slēgta, kādēļ netika gūti sākotnēji plānotie ieņēmumi no sporta zāles nomas. Ņemot vērā minēto, papildu ieņēmumi 2017.gadā netiek plānoti. Sākot no 2018.gada saskaņā ar maksas pakalpojumu izcenojumu aprēķiniem, plānots ieņēmumu un ar tiem saistīto izdevumu pieaugums par 4 831 euro ik gadu. Aktualizējot maksas pakalpojumu izcenojumus, atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām, tika izvērtēta katra maksas pakalpojuma nodrošināšanai nepieciešamo izdevumu pozīcija. Aprēķinā tika iekļautas arī uz katra maksas pakalpojuma sniegšanu attiecināmās netiešās izmaksas.Ieņēmumi no sniegtajiem maksas pakalpojumiem un ar to sniegšanu saistītie izdevumi tiek plānoti budžeta apakšprogrammā 38.05.00 „Veselības aprūpe un fiziskā sagatavotība” un tiks izlietoti izdevumu, kas saistīti ar maksas pakalpojumu sniegšanu, segšanai.Detalizēts maksas pakalpojumu izcenojuma aprēķins pievienots noteikumu projekta sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu**Projekts šo jomu neskar**V. Tiesību akta projekta atbilstība Latvijas Republikas starptautiskajām saistībām**Projekts šo jomu neskar |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Iekšlietu ministrijas veselības un sporta centrs. |
| 2. | Projekta izpildes ietekme uz pārvaldes funkcijām un institucionālo struktūru.  | Projekts šo jomu neskar. |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

Iekšlietu ministrs R.Kozlovskis

Vīza: valsts sekretārs D.Trofimovs

29.08.2017

1527

I.Misus 67829852

irena.misus@iem.gov.lv